Document ID: 32000R0800

Κανονισμός (ΕΚ) αριθ. 800/2000 της Επιτροπής
της 17ης Απριλίου 2000
για την τροποποίηση του κανονισμού (ΕΚ) αριθ. 934/95 του Συμβουλίου με την κατάργηση των δασμολογικών οροφών που εφαρμόζονται στα κλωστοϋφαντουργικά προϊόντα καταγωγής Μάλτας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 934/95 του Συμβουλίου, της 10ης Απριλίου 1995, για τον καθορισμό δασμολογικών οροφών και κοινοτικής στατιστικής επιτήρησης στα πλαίσια ποσοτήτων αναφοράς για ορισμένα προϊόντα, καταγωγής Κύπρου, Αιγύπτου, Ιορδανίας, Ισραήλ, Τυνησίας, Συρίας, Μάλτας, Μαρόκου και της Υπεριορδανίας και Λωρίδας της Γάζας(1), όπως τροποποιήθηκε τελευταία από τον κανονισμό (ΕΚ) αριθ. 563/2000 της Επιτροπής(2), και ιδίως τα άρθρα 3 και 4,
Εκτιμώντας τα ακόλουθα:
(1) Η συμφωνία σύνδεσης μεταξύ της Ευρωπαϊκής Οικονομικής Κοινότητας και της Μάλτας(3) τροποποιήθηκε με την απόφαση αριθ. 2000/184/ΕΚ του Συμβουλίου(4) για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Μάλτας.
(2) Η εν λόγω συμφωνία υπό μορφή ανταλλαγής επιστολών καταργεί τις δασμολογικές οροφές που εφαρμόζονται στις εισαγωγές στην Κοινότητα κλωστοϋφαντουργικών προϊόντων καταγωγής Μάλτας.
(3) Ενόψει της υλοποίησης της παραπάνω συμφωνίας, ο κανονισμός (ΕΚ) αριθ. 934/95 θα πρέπει να τροποποιηθεί ανάλογα.
(4) Ο κανονισμός (ΕΚ) αριθ. 934/95 περιείχε δασμολογικές οροφές μόνο για κλωστοϋφαντουργικά προϊόντα καταγωγής Μάλτας. Κατά συνέπεια, όλες οι παραπομπές του εν λόγω κανονισμού σε δασμολογικές οροφές θα πρέπει να καταργηθούν.
(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 934/95 τροποποιείται ως εξής:
1. Ο τίτλος αντικαθίσταται από το ακόλουθο κείμενο:
"Κανονισμός (ΕΚ) αριθ. 934/95 του Συμβουλίου, της 10ης Απριλίου 1995, για τον καθορισμό κοινοτικής στατιστικής επιτήρησης στα πλαίσια ποσοτήτων αναφοράς για ορισμένα προϊόντα, καταγωγής Κύπρου, Αιγύπτου, Ιορδανίας, Ισραήλ, Μάλτας, Μαρόκου, Συρίας, Τυνησίας και της Υπεριορδανίας και Λωρίδας της Γάζας".
2. Ο τίτλος Ι και το άρθρο 1 καταργούνται.
3. Στο άρθρο 2 παράγραφος 1 οι λέξεις "παράρτημα ΙΙ" αντικαθίστανται από τις λέξεις "παράρτημα του παρόντος κανονισμού".
4. Στο άρθρο 3:
- στην παράγραφο 1 στοιχείο γ) οι λέξεις "δασμολογικών οροφών ή" διαγράφονται,
- στην παράγραφο 2 τρίτη περίπτωση, οι λέξεις "οροφή ή" διαγράφονται δύο φορές.
5. Στο άρθρο 5 παράγραφος 2, οι λέξεις "των οροφών και" και "οροφές και" διαγράφονται και οι λέξεις "των παραρτημάτων Ι και ΙΙ" αντικαθίστανται από τις λέξεις "του παραρτήματος".
6. Το παράρτημα Ι διαγράφεται.
7. Το παράρτημα ΙΙ μετονομάζεται σε "Παράρτημα".
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 23 Φεβρουαρίου 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Απριλίου 2000.

Labels: 1
3
18